Juuni alguses sai Postimehe toimetus mureliku kirja Võrumaalt, et me ei unustaks 14. juuni – kurva tähtpäeva – lähenemist, kui möödub 80 aastat Eestile osaks saanud traumast.
Pereliikmed oma isasid, vanaisasid ja täisealisi poegi rohkem ei näinud. Nad viidi peamiselt Põhja-Uuralitesse, kus nad järgmise aasta jooksul hukati. Helduri isa lasti maha 21. aprillil Sosva laagris Sverdlovski oblastis.
Ülejäänud pere transporditi loomavagunites Tomskisse, kus nad pandi jõelaevale ning viidi 300 km põhja poole, Tšaja rajooni Kozotjapka külla, kus nõukogude võimu otsusega tuli neil veeta kogu ülejäänud elu.